Ego Ancelinus, miles de Merriaco, notum fieri volo tam presentibus quam futuris cartulam istam inspecturis, quod ego dedi et concessi, pro salute anime mee et antecessorum meorum, Deo et fratribus Grandimontensis qui morantur in Charboneriis, medietatem vinee que est in monte de Rovre, in qua partitur Robertus de Moncellis. Hoc donum laudavit Maria, uxor mea, et Gaufridus, filius meus. Ut autem hoc ratum habeatur et inconcussum, sigillum meum huic scripto apposui, et ad preces meas capitulum Avalonense apposuit etiam sigillum suum. Actum est hoc, anno ab incarnato Verbo Mº CCº V.